cyanic-selkie/wikianc huggingface dataset:
Hilmar M. Romstad
Han ble tildelt Kongens fortjenstmedalje i desember 1924. Broren Halvdan Romstad var ordfører i Klinga kommune ved Namsos 1891–1907.
Geroskipou
Geroskipou (gresk: Γεροσκήπου) er en kommune og landsby i distriktet Páfos på Kypros.
Landsbyens kirke, Agia Paraskevikirken, er sentralt plassert i bybildet. Kirken er trolig bygget på stedet til en tidligere gresk kirke (etter Afrodite), eller en gammel kristen kirke. Den er kypros eldste femdomskike som fortsatt er bevart. Kirken er fra det 800-tallet, og har preg av bysantinsk arkitektur. Rundt kirken området åpnet opp, og plassen er hellelagt. Her ligger også flere fontener, gamle og nye side ved side.
Liste over presidentene for Barbados’ senat
Presidenten for Barbados' senat er leder for overhuset i landets parlament. Dets forløper var embetet som president for Barbados' lovgivende råd.
Olav Dalen
Dalen debuterte for Kongsvinger IL i Adeccoligaen 4. august 2009 på Gjemselund stadion mot Nybergsund IL, og ble kåret til banenes beste. I tillegg til godt spill og gode redninger i kampen reddet han et straffespark. Debuten i Tippeligaen fikk han 29. august 2010 da han holdt nullen mot Odd Grenland på Skagerak Arena.
Han gikk tilbake til moderklubben Nordre Land fra tippeliga-klubben Haugesund. Han flyttet tilbake til Dokka siden han var odelssønn på en gård på Nordsinni.
Tungusere
Tungusere er en etnolingvistisk gruppe i Asia som snakker tungusiske språk. De fordeler seg i hovedsak på en nordlig gruppe i Sibir (evenkere og evener) og en sørlig gruppe i Mandsjuria og det sørøstlige Sibir (mandsjuer og hezhen). Orotsjerne i det sørøstlige Sibir og udegejere i Mandsjuria regnes noen ganger til en egen mellomgruppe. De sørlige tunguserne ble bofaste jordbrukere etter påvirkning av han-kineserne, mens de nordlige tunguserne lenge holdt fast ved et nomadisk levesett som jegere og sankere.
Terrorangrepet mot Kabul Serena Hotell i 2014
Ansvar
Taliban tok på seg ansvaret for angrepet mot hotellet.
The Lambeth Walk
«The Lambeth Walk» er en britisk sang fra musikalen Me and My Girl (1937). Libretto og sangtekster var skrevet av Douglas Furber og L. Arthur Rose. Melodiene var skrevet av Noel Gay. Sangen hentet sitt navn fra en lokal gate, Lambeth Walk, som en gang var bemerkerkelsesverdig grunnet sitt gatemarked og arbeiderklassekultur i Lambeth, et område i London.
Sangen ga sitt navn til en cockey-dans, som ble gjort populær i 1937 av Lupino Lane.Me and My Girl sin historie omhandler en cockneysk trillebårgutt, som arver et jarldømme, men som nesten mister sin kjæreste fra Lambeth. Den ble gjort som film, The Lambeth Walk (1939), med Lane i hovedrollen.
Dansehysteri
Koreografien til musikalen, hvor sangen var showstoppende Cockney-inspirert ekstravaganza, inspirerte til en populær gådans, gjort i en kvikk og spankulerende stil.
Trenden nådde USA i 1938, blant annet popularisert av den Boston-baserte orkesterlederen Joseph (Joe) Rines. Rines og hans band opptrådte jevnlig i New York City, og dansen ble særskilt populær i de «bedre» nattklubbene. I likhet med de fleste dansehysteriene gjorde andre velkjente orkestre versjoner av sangen, innbefattet Duke Ellington. Den ble også spilt på radio.
Et medlem av Nazipartiet fikk oppmerksomhet i 1939, da han erklærte at «The Lambeth Walk» (som begynte å bli populær i Berlin) var «jødisk ugagn og dyrisk hopping» i en tale om hvordan revolusjon av privatlivet var én av de neste store oppgavene for nasjonalsosialismen i Tyskland.
Én av fotograf Bill Brandts mest velkjente bilder er Dancing the Lambeth Walk, opprinnelig publisert i 1943 i magasinet Picture Post.
Karavas
Karavas (gresk: Καραβάς Κερύνειας) er en kommune og by i distriktet Kyrenia på Kypros.
The Lambeth Walk
Dansehysteri
Både Russ Morgan og Duke Ellington hadde hitplater med sangen i USA.
Norsk versjon
Tola og T. Audunson har skrevet norske tekster. Tolas norske versjon bærer tittelen er «Lambeth Walk». Audunsons versjon heter «Hele Norge danser Lambeth Walk».
Teksten
Refrengets linjer er:
Kulturell innflytelse
«The Lambeth Walk» har utmerkelsen over å ha vært emne i en overskrift i The Times i oktober 1938: While dictators rage and statesmen talk, all Europe dances — to The Lambeth Walk.
I filmen Den lengste dagen (The Longest Day) fra 1962 om den allierte invasjonen i Normandie i 1944, ble denne sangen framført av skvadronen til Major John Howard i et glidefly på vei for å erobre Pegasus-broen.
Komponisten Franz Reizenstein skrev et sett med variasjoner over «The Lambeth Walk», hvor hver variasjon var en pastisj av stilen til en større klassisk komponist. Notable er variasjonene i stilen til Beethoven, Chopin og Liszt.
Simón Bolívar
Simón José Antonio de la Santísima Trinidad Bolívar Palacios y Blanco (født 24. juli 1783 i Caracas i det nåværende Venezuela, død 17. desember 1830) var en søramerikansk general og nasjonalist. Bolívar befridde store deler av visekongedømmet i Ny-Granada, det som i dag er Venezuela og Colombia, og visekongedømmet i Peru fra det spanske veldet. Sammen med sin general Antonio José de Sucre deler han æren for å ha befridd Ecuador. Bolívar er fremdeles en sterkt symbolpreget figur med heltestatus i Latin-Amerika.
Arjen Robben
Han begynte å spille fotball som seksåring på det lokale laget VV Bedum, og gikk som juniorspiller over til FC Groningen. Han har tidligere spilt for PSV Eindhoven, Chelsea FC og Real Madrid. Han gikk til FC Bayern München etter å ha signert for den tyske klubben 28. august 2009. Han blir beskrevet som en rask og teknisk ving med en meget god venstrefot. Han scoret 2-1 målet mot Borussia Dortmund i Champions League finalen 2012/2013.
Simón Bolívar
Liv og gjerning
Bolívar var en av de aller viktigste personer i de latinamerikanske landenes frigjøringskamp mot spansk kolonivelde. Han var kjent som både «besværlighetens mann» («el hombre de las dificultades») og befrieren («El Libertador»).
Arjen Robben
16. januar 2017 skrev han under på en ny ettårskontrakt med Bayern München til 30. juni 2018.
Simón Bolívar
Liv og gjerning
Bolívar ble født i San Mateo i staten Aragua, som den gang var en del av provinsen Caracas (og ikke byen Caracas), som sønn av Juan Vicente Bolívar y Ponte og María de la Concepción Palacios y Blanco, som kom fra aristokratiet. Han fikk god utdannelse, særlig fra en av lærerne, Simón Rodríguez. Takket være ham fikk Bolívar undervisning i 1700-tallets filosofiske strømninger, særlig opplysningstidens tanker og i klassisk gresk og romersk filosofi.
Arjen Robben
4. juli 2019 la han opp som fotballspiller.
Simón Bolívar
Liv og gjerning
Søsteren Juana giftet seg med deres onkel på morssiden, Dionisio Palacios y Blanco. De fikk to barn. Broren Juan Vicente, som døde i 1811, hadde tre barn utenfor ekteskap. Simón Bolívar tok seg av disse barna og deres mor etter brorens død, og han hadde et spesielt nært forhold til nevøen Fernando, som selv fikk tre barn.
Arjen Robben
27. juni 2020 skrev han under for FC Groningen.
Simón Bolívar
Reiser til Europa
Da han var ni år gammel mistet Bolívar sine foreldre, og ble oppfostret hos sin onkel Carlos Palacios. I 1799 for å få fullført utdannelsen ble han, da 15 år gammel, sendt til Spania sammen med sin venn Esteban Escobar. Underveis gjorde han et opphold i Mexico by hvor han møtte visekongen av Ny-Spania som ble opprørt og bekymret over den unge Bolívars tale om selvstendighet for Sør-Amerika. Bolívar nådde fram til Madrid i juni samme år og bodde hos en annen onkel, Esteban Palacios.
Arjen Robben
Landslaget
Han debuterte på 30. mars 2003, som 19-åring. Han spilte 96 landskamper og skåret 37 landslagsmål og avsluttet sin landslagskarriere i kvalifiseringskampen mot Sverige 10. oktober 2017 da det ble avgjort at Nederland ikke gikk videre til VM-sluttspillet i 2018.
Individuelt
Årets fotballspiller i Tyskland (1): 2010
Simón Bolívar
Reiser til Europa
I Spania lærte Bolívar å kjenne María Teresa Rodríguez del Toro y Alayza, og de giftet seg etter kort tid i 1802. Allerede i 1803, etter at de var vendt tilbake til Venezuela, døde María Teresa av gul feber. Hennes død gikk sterkt inn på Bolívar, og han sverget på aldri mer gift seg, noe han også holdt.
Selvstendighetskampen
Bolívar vendte tilbake til Venezuela i 1807 etter et besøk i USA. I 1808 utpekte Napoleon sin bror Joseph Bonaparte som konge av Spania. Det førte til folkeopprør i Madrid og den spanske frihetskrig 1808-1814 begynte. I både Amerika og Spania oppsto det lokale grupper som kjempet imot den nye kongen. I motsetning til de spanske frigjøringsgruppene kjempet de amerikanske mot kongens makt, og ikke utelukkende mot personen Joseph Bonaparte.
Det samme året erklærte myndighetene i Caracas sin selvstendighet fra Spania. Bolívar ble sendt til England sammen med Andrés Bello og Luis López Méndez på diplomatisk oppdrag. Han vendte tilbake til Venezuela og den 3. juni 1811 talte han for amerikansk selvstendighet i Det patriotiske selskap (Sociedad Patriótica). Den 13. august seiret de patriotiske styrkene ved Valencia under kommando av Francisco de Miranda.
Den 24. juli 1812 ga Miranda opp etter flere militære feiltagelser. De ledende revolusjonære utleverte ham til de spanske styrker og Bolívar ble tvunget til å flykte til Cartagena de Indias. Der skrev han sitt berømte Cartagena-manifest hvor han oppfordret Ny-Granada (Nueva Granada) til å hjelpe Venezuela i frihetskampen da deres sak var den samme, og at Venezuelas frihet sikret friheten for Ny-Granada (Colombia). Bolívar fikk støtte fra Ny-Granada og invaderte Venezuela i 1813. Han gikk inn i Mérida den 23. mai og ble utropt til folkets befrier. Han inntok Caracas den 6. august og erklærte to dager senere Venezuelas andre republikk.
Etter utallige stridigheter måtte Bolívar igjen flykte og fikk i 1815 beskyttelse på Jamaica der han skrev sitt Brev fra Jamaica. Samme år reiste han til Haiti og ba president Alexandre Sabès Pétion om hjelp og støtte i det spansk-amerikanske spørsmål. I 1817 vendte han med haitisk hjelp tilbake til Sør-Amerika for å fortsette kampen. I 1819 lyktes han i å befri Venezuela. Deretter marsjerte han over fjellene til Colombia og beseiret spanjolene også der, hvoretter han proklamerte opprettelsen av republikken Gran Colombia (Colombia, Venezuela, Panama og Ecuador), med ham selv som president. Målet var likevel å befri hele Sør-Amerika fra spanjolenes åk. Da frigjøringshelten José de San Martin («El Gran Libertador») befridde Perus hovedstad Lima i 1821, tok han straks kontakt for å komme på offensiven.
Den 26. juli og 27. juli 1822 holdt Bolívar og Jose San Martin tre møter i Guayaquil for å diskutere strategien for å befri resten av Peru. Ingen vet hva som skjedde ved de hemmelige møtene mellom de to latinamerikanske heltene, men de mislyktes i å skape en solidarisk politikk for hele det søramerikanske kontinentet mot utenlandsk styre. Bolívar vegret seg for å føre styrker til Peru, men tilbød likevel hjelp i form av 1400 soldater, noe San Martin bedømte som utilstrekkelig. Samtidig mistenkte han antagelig at Bolívar var tilbakeholden fordi han selv ville befri Peru. San Martin vendte derfor tilbake til Argentina.
I 1823 tok Bolívar kommandoen over invasjonen av Peru, og i september kom han til Lima med general Sucre. Den 6. august 1824 beseiret de sammen den spanske hær i slaget ved Junin. Den 9. desember tok Sucre den siste spanske befestning i slaget ved Ayacucho, og det spanske styre i Sør-Amerika var dermed opphørt.
Bolívars død
Svekket av krigsskader og syk av tuberkulose døde Simón Bolívar den 17. desember 1830 i byen Santa Marta i Colombia etter en anstrengende reise fra Bogotá på elven Magdalena. «Jeg innser nå at jeg har pløyd havet» skal Bolívar, desillusjonert og svekket av sykdom, ha uttalt på sitt dødsleie.
Arkitekturåret 1627
Arkitekturåret 1627 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1627.
Simón Bolívar
Bolívars død
I 1842 ble hans jordiske levninger ført fra Santa Marta til Caracas, hvor det ble reist et monument.
Ettermæle
Landet Bolivia er oppkalt etter Bolívar.
I det moderne Latin-Amerika påberoper både Venezuelas president Hugo Chávez og FARC, den største geriljaorganisasjonen i Colombia, seg arven etter Bolívar, og har stiftet politiske organisasjoner som bruker Bolívars navn.
Frimureren Bolívar
Bolívar var en meget ivrig frimurer. I 1803 ble han opptatt i losjen Logia Lautaro i Cádiz i Spania, her fikk han sine tre første grader i frimureriet. I sin tid i Paris, omkring 1804 til 1807, ble Bolívar opptatt i York-riten og i den gamle og anerkjente skotske ritus. Han grunnla i 1824 losjen ''Orden og frihet nr. 2'' i Peru, og nådde i sitt eget frimurerliv å motta den 30. grad (Kadosh-ridder) i Den skotske rite.
Anadyr kraftverk
Anadyr kraftverk (russisk: Анадырская ТЭЦ, russisk for Anadyr varmekraftverk) er et varmekraftverk i byen Anadyr, beliggende i regionenTsjukotka i Russland, ved Beringstredet helt nordøst i Sibir.
Kraftverket eies og opereres av et regionalt kraftselskap kalt MagadanEnergo, samt av det nasjonale selskapet EES Rossii (norsk: Første russiske energiselskap), og har en produksjonskapasitet på 56 MW. Det produserer også fjernvarme med opp til 140 Gcal/t effekt. Brenselstype er brunkull.
Planleggingen av kraftverket begynte i 1966, og første byggetrinn stod ferdig i 1986. Fornyelser av kraftverket ble utført i 2003.
«Lübeck» (1844)
«Lübeck» var en hjuldrevet korvett i den tyske forbundsmarinen (1848–1852) som deltok i den første slesvigske krigen mot Danmark. Skipet ble bygget som et hjuldampdrevet lasteskip og sjøsatt i Leith september 1844 under navnet «Robert Napier».
Fjellværøybrua
AS Fjellværøybrua var et aksjeselskap som ble opprettet 1. januar 1985 etter initiativ fra Øyenes velforening på Fjellværøya i Hitra.
Formålet var å bygge en tilførselsveg på Fjellværøya som senere ble en del av Fjellværøyforbindelsen, vegprosjektet som gjorde Fjellværøya landfast med fast-Hitra.
«Lübeck» (1844)
Den deltok i trefningen ved Helgoland den 4. juni 1849. Som en hjuldrevet kortvett hadde den store og sårbare overbygninger for skovlhjulene, to master med rigging og kanonskyts foran og akter på det åpne dekket. Alle skipskanonene på «Lübeck» kunne benytte granater.
Etter den tyske forbundsmarinen ble oppløst i 1852, ble skipet solgt.
Lymanopoda
Lymanopoda er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Levevis
Disse artene lever for det meste i tåkeskog og høysletter (páramo) langs Andesfjellene. Larvene lever på bambus.
Utbredelse
Slekten er utbredt i det nordlige og vestlige Sør-Amerika, mest langs Andesfjellene. Den forekommer nord til det sørlige Mexico.
Kata Kondricz
Kata Kondricz (født 16. juli 1998) er en ungarsk fekter.
Hun representerte Ungarn under Sommer-OL 2020 i Tokyo, hvor hun ble utslått i andre runde.
Jahiliyya
Jahiliyya («hedendommens tid») er et islamsk begrep. I klassisk arabisk tradisjon viser det til den før-islamske tiden, «uvitenhetens tid», altså den hedenske tiden da menneskene var uvitende om «den ene sanne Gud og hans lov».
Emergy Exploration
Emergy Exploration AS var et uavhengig norsk oljeselskap med fokus på letevirksomhet på norsk kontinentalsokkel. Selskapet var aktivt fra januar 2011 til slutten av 2012, da det ble overtatt av det færøyske selskapet Atlantic Petroleum. Selskapet brukte elektromagnetiske data (CESM) i tillegg til seismikk i sine geologiske studier. Selskapet hadde kontorer i Bergen. I januar 2012 hadde selskapet 2 lisenser.
Historie
Emergy Exploration ble startet av Jan Sjølie i januar 2011. Jonny Hesthammer ble deretter ansatt som CEO i 2011. Begge var også med fra starten i oljeselskapet Rocksource. Emergy fokuserte på letevirksomhet på norsk sokkel. I 2011 overtok selskapet 2 lisenser fra VNG: PL559 «Phoenix» i Norskehavet og PL 270 i Nordsjøen som inneholdt gassfunnet «Agat». PL 559 ble boret høsten 2011 men viste seg å være tørr. Selskapet ble prekvalifisert som lisenshaver på norsk sokkel i november 2012. Like etter ble det kjent at selskapet ble overtatt av det færøyske selskapet Atlantic Petroleum for 12,7 millioner USD.
Benickia
Benickia er en slekt av biller som hører til familien kortvinger.
Utbredelse
Slekten finnes på Ny-Guinea.
Kyle Richardson
Kyle Richardson (født 13. mai 1987) er en australsk svømmer. Han representerte landet sitt under VM i svømmesport 2009 i Roma, der han røk ut i de innledende rundene på 50 meter fri.
Bank (andre betydninger)
Bank kan sikte til:
Bill Still
William T. «Bill» Still (født 20. januar 1948) er en amerikansk journalist, filmprodusent og forfatter. Han har blitt kjent som en ledende monetære reformistisk gjennom filmerne The Money Masters og The Secret of Oz, og boken No More National Debt, som alle fokuserer på det amerikanske monetære systemet og behovet for reform. The Secret of Oz ble tildelt Beste dokumentarfilm ved Beloit International Film Festival. Før presidentvalget i 2012, har han uttrykt interesse for å representere Libertarian Party.
Ebeltoft kommune
Kommunesenteret Ebeltoft er hovedby i området Mols. Den tidligere kommunen ligger sørøst i Djursland på Jyllands østkyst.
Jens Storhaug
Jens Storhaug (født 12. november 1966) er en norsk tidligere friidrettsutøver som representerte GSK Sandnes.
Han vant 8 NM-gull og 23 NM-medaljer på 400 meter og stafetter i perioden 1987–1996.
Jiang Tianyi
Jiang Tianyi (født 28. februar 1988 i Jinan i Shandong) er en hongkongkinesisk bordtennisspiller. Han representerte landet sitt under Sommer-OL 2012 i London, der han ble utslått i kvartfinalen.
Flørt (album)
Flørt er et musikkalbum med Anita Hegerland, utgitt i 1985.
Ole Lilloe-Olsen
Ole Andreas Lilloe-Olsen (født 27. april 1883 på Østre Grefsen gård, Vestre Aker, død 29. april 1940 i Vestre Aker) ble skytterkonge for Oslo Østre skytterlag under Landsskytterstevnet på Kongsvinger i 1918. Ellers er nok Lilloe-Olsen bedre kjent som sportsskytter, og da spesielt for sine fem olympiske gullmedaljer i løpende hjort, både lagskyting og individuelt. Med dette er Lilloe-Olsen Norges største sommerolympier gjennom tidene.
Ettermæle
Lilloe-Olsen har fått Lilloe-Olsens vei på Grefsen i Oslo navngitt etter seg.
Acidobacteria
Acidobacteria er en nylig studert gruppe bakterier. Som navnet sier trives de i syre. Siden disse bakteriene er nyoppdaget, og de fleste artene ikke har vært dyrket, vet man enda relativt lite om hvordan de lever. De kan imidlertid være viktige bidragsytere til økosystemer, siden de er spesielt tallrike i jord.
Tricoleodes
Tricoleodes er en slekt av primitive, utdødde biller.
Utseende
Artene er bare kjent fra løsrevne dekkvinger. Disse er 11-13,5 milimeter lange, altså mye større enn de nålevende gruppene av Myxophaga.
Historie
Gruppen er kjent fra Trias, 235-221 millioner år før nåtid fra Kirgisistan.
Børge Skråmestø
Børge Skråmestø (født 19. august 1964 i Bergen) er forfatter og jobber som innholdsdesigner i et konsulentselskap i Oslo. Han er utdannet cand. philol. i litteraturvitenskap ved Universitetet i Oslo. Han har tidligere jobbet som journalist.
Vitenskapsåret 1039
Vitenskapsåret 1039 er en oversikt over hendelser, prisvinnere, fødte og avdøde personer med tilknytning til vitenskap i 1039.
Børge Skråmestø
Han har skrevet flere faktabøker. Håndbok i homsing kom i 2004, og ble gitt ut som lydbok samme år. Han var medforfatter på Aschehoug og Gyldendals gutteleksikon som kom i 2005. Faktaboka ''Hva skjer? Verden bak overskriftene'' ble utgitt i 2006.
I 2008 kom Skråmestøs første roman: Tårer i champagnen. Hans andre roman – Familiejuvelene – ble utgitt i 2010.
I 2021 ble Tilbake til Lisboa og trappene til Sankt Crispin utgitt. Boka er både en faktabok og fiktiv dagbok fra Lisboa.
Jacqueline Dubrovich
Hun representerte USA under Sommer-OL 2020 i Tokyo, hvor hun ble utslått i andre runde.
Armavir kraftverk
Armavir kraftverk (russisk: Армавирская ТЭЦ = Armavirskaja TETs, norsk: Armavir varmekraftverk) er et varmekraftverk med en installert produksjonskapasitet på 24 MW, beliggende i byen Armavir i Krasnodar kraj, ved Svartehavet, i det sørlige Russland. Anlegget leverer også fjernvarme.
Brenselskilden er naturgass og mazut. Kraftverkets utbygging ble påbegynt i 1955, og stod ferdig i 1958 (første byggetrinn). Anlegget ble videre modernisert i 1975, og eies av Kubanenergo, som er en del av MRSK Holding.
Khadija bint Khuwaylid
Khadīja bint Khuwaylid (, født ca. 555, død 619 e.Kr) var profeten Muḥammeds første kone mens hun var i live. Hun var en rik kjøpmannsenke og selvstendig handelsdrivende i byen Mekka og medlem av Quraysh-stammen. Khadīja ansatte først Muḥammed for å administrere karavanehandelsvirksomheten hennes, før hun senere foreslo giftemål, noe Muhammed aksepterte.
Khadīja støttet og oppmuntret Muḥammed da han begynte å motta profetiske budskap. Muslimer regner henne derfor som den første personen som anerkjente Muhammeds profetiske budskap, og både for dette og for hennes gode egenskaper har hun blitt lovpriset i den islamske tradisjonen.
Islamske lærde er uenige om hvor mange barn Khadīja fikk, og hvem hun fikk med Muḥammed. Fra ḥadīth er fire døtre kjent; Fatimah, Ruqayyah, Umm Kulthum og Zainab, samt en sønn som døde i barnealder. Enkelte sjiamuslimer tror Khadīja kun fikk Fatimah med Muḥammed, og at de tre andre døtrene enten stammet fra tidligere ekteskap eller fra adopsjon.
Karisoprodol
Karisoprodol var et muskelavslappende legemiddel, som ble brukt i behandlingen av muskel- og skjelettsmerter frem til det ble avregistrert i 2007. I Norge ble preparatet markedsført under produktnavnet Somadril. Begrunnelsen for avregistreringen var at det ble påvist omfattende misbruk av preparatet, og at det er dårlig dokumentasjon for preparatets nytteverdi i behandlingen av smerter
Mjøskalk
Mjøskalk eller Mjøskalkstein er en kalkstein dannet i perioden ordovicium og som finnes i den nordlige delen av Oslofeltet. Navnet ble innført i 1908 av Johan Kiær, som var professor i paleonotologi og historisk geologi ved Universitetet i Oslo. Kalken er både finkornet og tett, og har en farge som varierer fra grå til mørk grå avhengig av grafittinnholdet (organisk materiale). Mjøskalken inneholder 90 til 95% CaCO3 og blant annet dolomitt, kvarts, feltspat og kloritt.
Innholdet av forurensede komponenter gjør at bruken av mjøskalk (gjennom kalkbrenning) kun begrenser seg som miljøkalk og til jordbruket samt celluloseindustrien, selv om den tradisjonelt sett også har blitt brukt som bygningsstein og til finpukk. Mjøskalkstein brytes i dagbrudd både på Toten og i Furuberget rett nord for Hamar og helt sør i Ringsaker. Kalken inneholder for øvrig også noen av verdens eldste korallrev.
Nelson Muntz
Nelson Muntz er en figur i TV-serien The Simpsons som gis stemme av Nancy Cartwright.
Nelson er 10 år gammel, og går i samme klasse som Bart Simpson. Han kommer fra et veldig fattig hjem der han det meste av livet har bodd alene med sin mor, som fikk sparken fra en fastfood-kjede, og han har heller ingen videre suksess på skolen. I de tidligste sesongene fremstår han som en bølle som henger sammen med eldre bøller. Utover i serien blir imidlertid bildet nyansert, og Nelson fremstår til tider som en venn av Bart og Milhouse og endog nerden Martin Prince.
Faren til Nelson skal ha forlatt Nelson og moren hans, når han skulle kjøpe sigaretter ved en butikk. Men Nelsons far kommer tilbake i den sekstende sesongens episode Sleeping with the Enemy. Det viser seg at faren hans ikke forlot familien sin med vilje. Faren hans spiste litt sjokolade, uten å vite at sjokoladen også inneholdt peanøtter. Faren hans utviklet derfor en veldig allergisk reaksjon, og 90 prosent av kroppen hans blir dekket av enorme svulster. Men når faren hans løper ut av butikken, blir han umiddelbart plukket opp av et omreisende sirkus som brukte ham til et freak show. Men i løpet av alle disse forestillingene kastet sirkus-besøkende enda flere peanøtter på ham, noe som gjorde den allergiske reaksjonen hans mye verre. Dette forhindret ham fra å få sitt vanlige ansikt tilbake. Men når sirkuset var på vei gjennom Springfield igjen mange år senere, kjenner Bart Simpson ham igjen - og tar ham med seg hjem til Nelson igjen.
Nelsons kanskje fremste varemerke er den markante latteren hans. Når han opptrer som mobber anklager han typisk mobbeofrene for å gjøre det mot seg selv («Slutt å slå deg selv!», «Hvorfor kaster du tomater på deg selv?»). I en episode hadde han et forhold til Lisa, men hun slo opp etter at hun oppdaget at han hadde løyet for henne. I en episode tok også Marge på seg ansvaret som surrogatmor for ham.
Nelson har vært med siden den første sesongen av The Simpsons, og debuterte i 1990.
Calvi
Calvi kan vise til:
Trollmannen Lurifiks og mange andre
Trollmannen Lurifiks og mange andre er det 1. studioalbumet til Anita Hegerland som ble gitt ut i 1969.
Sporliste
Side 1:
Side 2:
Akanthoystera
Akanthoystera er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utseende
Ganske små, korte og trinne kortvinger, kroppen fint hårete. Kroppen er nærmest dråpeformet og ganske blank. Antennene er temmelig korte, de tre ytterste leddene er større enn de løvrige og danner en løs klubbe. Beina er tynne.
Utbredelse
Slekten er utbredt i Sørøst-Asia (Borneo).
Helge Simonnes
Helge Atle Simonnes (født 1955) er en norsk journalist, redaktør og siviløkonom. Han var redaktør for avisa Vårt Land i 25 år.
Simonnes studerte statsvitenskap og økonomisk administrasjon ved Distriktshøgskolen i Molde i 1979–1982. Senere tok han utdanning som siviløkonom ved Handelshøyskolen BI (1985) og 1.avdeling juss ved Universitetet i Oslo (1987).
2. serierunde i Toppserien 2019
2. serierunde i Toppserien 2019 ble spilt lørdag 30. mars.
Helge Simonnes
Han startet karrieren som journalist i Sunnmørsposten hvor han arbeidet fra 1976 til 1982. Deretter ble han journalist i Vårt Land. I 1987 ble han disponent for avisa og i 1991 sjefredaktør, en stilling han hadde til 2016. Under store deler av denne tiden var han også konsernsjef for Mentor Medier (1991–2015). Han har deretter vært fast spaltist i Dagsavisen, der han skriver i skjæringsfeltet politikk og religion.
Han har også hatt flere lederverv. Blant annet har han vært styreleder i Dagsavisen, Norsk Presseforbund, Norske Avisers Landsforbund (1999–2002) og Mediebedriftenes Landsforening.
I 2019 gav han ut boka Kampen om korset i politikken. Utgangspunktet for boka var splittelsen i Kristelig Folkeparti etter Knut Arild Hareids venstredreining, samt konflikten mellom Hareide og Sylvi Listhaug.
I 2016 tildelte Oslo redaktørforening ham hedersprisen.
Lapithos
Lapithos (gresk: Λάπηθος) er en kommune og by i distriktet Kyrenia på Kypros.
I henhold til Strabo ble den første bosetningen i antikken grunnlagt av utflyttere fra Sparta. I assyriske inskripsjoner ble Lapithos nevnt som en av elleve kypriotiske kongedømmer. I løpet av det persiske styret ble Lapithos bosatt av fønikere. Den siste uavhengige konge, Praxippos, ble underkastet Ptolemaios I av Egypt i år 312 f.Kr.
Byen har vært under tyrkisk kontroll siden invasjonen i 1974 da flere tusen byboere ble flyktninger.
Gymnosarda unicolor
Gymnosarda unicolor er en fisk i makrellfamilien. Den er den eneste arten i slekten Gymnosarda.
Denne arten er utbredt i det indopasifiske området fra Rødehavet og kysten av Øst-Afrika til Japan, Filippinene, Australia, Ny-Guinea, og videre utover til øyene i Polynesia. Den lever pelagisk i de øvre vannlagene, som regel nært korallrev. Foretrukket vanntemperatur er 20–28 °C. Den svømmer som regel alene, eller i små stimer på opptil seks individer. Arten jakter på små stimfisker og blekkspruter.
Cybiosarda elegans blir fisket i små mengder med fiskestang eller dorg.
Kollektivtrafikk
Kollektivtrafikk (også kalt kollektivtransport, offentlig transport eller offentlig kommunikasjon) er en fellesbetegnelse for transportsystemer som er tilgjengelig for alle, til forskjell fra private transportmidler. Kollektivtrafikken er gjerne organisert med faste ruter med faste rutetider og kan benytte seg av bl.a. buss, trikk, t-bane, tog, fly, ferje og hurtigbåt. Det er forskjellige kollektivløsninger som tar sikte på å effektivisere kollektivtransport og trafikktjenester.
I Norge er mye av kollektivtrafikken delfinansiert av offentlige tilskudd i tillegg til brukerbetalingen – dvs. billettinntektene. Tilbudet av kollektivtrafikk (kollektivtilbudet) reguleres normalt av myndighetene, og tradisjonelt har også mange av trafikkselskapene vært statlige, fylkeskommunale eller kommunale foretak. Nå er det imidlertid mer og mer vanlig at private aktører opererer på oppdrag fra myndighetene, ofte som resultat av konkurranseutsetting.
Kollektivtransporten har alltid stått sentralt på den politiske dagsorden når transportpolitikken i de norske byområdene diskuteres. Det er stor enighet om at kollektivtransporten må styrkes hvis målene for klimautslipp, framkommelighet og et levende bysentrum skal nås. I transportetatene Statens vegvesen, Kystverket, Avinor og Jernbaneverket sitt forslag til Nasjonal transportplan 2014–2023 står det at «[Innenfor veg og vegtransport er de største utfordringene:] Den sterke trafikkveksten i byene. Trafikkveksten må tas av kollektivtrafikk, sykling og gåing. Infrastruktur for kollektivtrafikk må derfor bygges ut samtidig med en sterk satsing på gang- og sykkelveger.»
Transportmidler
Typiske kollektivtransportmidler er:
Pac-Man
I spillet styrer man en gul sirkel med munn. Den beveger seg rundt i en labyrint og spiser dotter og premier som den kommer over, samtidig som fire spøkelser prøver å fange den. Spøkelsene heter Inky, Pinky, Blinky og Clyde. Ved å la den gule sirkelen, kalt Pac-Man, spise en av fire spesialpiller kan den også spise spøkelsene i 10 sek eller mindre. Et nivå fullføres ved å spise opp alle dottene i labyrinten.
Pac-Man ble det bestselgende spillet til Atari 2600 med syv millioner enheter, noe som gjorde det til mestselgende spillet den gang.
I 1999 ble PS/GBA-spillet PacMan World sluppet for spillets 20-årsjubileum. Spillet fikk to oppfølgere, «Pac-Man World 2» fra 2002 og 25-årsjubileumsspillet «Pac-Man World 3» fra 2005 som en populær klassiker. Til Pac-Mans 30-årsdag kom «Pac-Man Party», der man også kan spille klassikere som Dig-Dug.
Wiesław Ochman
Wiesław Ochman (født 6. februar 1937 i Warszawa) var kanskje den første (tenor) av en rekke polske operasangere som siden Jan Kiepuras tid oppnådde verdensberømmelse.
Roberto Carlos Braga
thumb|Roberto Carlos fotografert på 70-tallet. Roberto Carlos Braga (født 19. april 1941 i Cachoeiro de Itapemirim i delstaten Espírito Santo, Brasil) er en brasiliansk populærmusiker, som blant annet har vunnet Grammy-prisen for sine utgivelser. De fleste sangene hans er skrevet i samarbeide med artisten Erasmo Carlos. Roberto Carlos har solgt over 100 millioner plater.
Wiesław Ochman
Operasanger
I 1960 debuterte han ved Opera Śląska i Bytom, hvor han sang i tre sesonger. I årene 1963–1964 sang han ved Operaen i Kraków, og fra 1964 til 1970 ved den gjenoppbygde Teatr Wielki i Warszawa, hvor hans debut som Jontek i Moniuszkos Halka ble vendepunktet i karrieren. Hans suksessrike kreasjon ble møtt av stor entusiasme blant publikum og den største anerkjennelse blant kritikere – også utenlandske.
Ochmans virksomhet ved Operaen i Warszawa ble starten på hans internasjonale karriere – han ble snart engasjert ved Operaen i Berlin i 1967 (som Turiddu i Mascagnis Cavalleria rusticana), og senere i München (i Verdis La traviata) og Hamburg (i Puccinis Tosca). Han sang også til stor suksess under festivalene i Glyndebourne og Salzburg.
Héctor Babenco
Héctor Babenco (født 7. februar 1946 i Buenos Aires, død 13. juli 2016 i São Paulo) var en brasiliansk filminstruktør.
Bunessjøen
Bunessjøen er en innsjø i Halden kommune i Viken. Den ligger 111 meter over havet, og har et areal på 0,43 km². Bunessjøens største tilløp er Buneselva fra øst. Sjøen har utløp mot sør til Rjørelva.
Wiesław Ochman
Operasanger
I 1972 debuterte han ved Operaen i Paris, og senere i Chicago og San Francisco. I 1975 debuterte han med stor suksess som Arrigo i Verdis I vespri siciliani ved Metropolitan i New York.
Han sang med de største operastjerner ved verdens mest kjente operahus, blant annet i Milano (La Scala), Barcelona, Buenos Aires, Madrid, Moskva, Roma, Sevilla og Wien, uten samtidig å glemme operascenene i hjemlandet sitt. Han deltok også i de mest prestisjefulle musikkfestivaler, med de mest kjente ensembler som for eksempel Wiener Philharmoniker og Berliner Philharmoniker under ledning av Herbert von Karajan og Karl Böhm.
Héctor Babenco
Babenco ble født i Buenos Aires i Argentina og flyttet til Brasil i 1969. Han har arbeidet i Argentina, Brasil og USA.
Luftpost
Luftpost (engelsk Air Mail, fransk Par Avion) er post som blir transportert med fly, og mer spesifikt, posttjeneste med fly som er merket og solgt på grunnlag av å være luftbårne. Det kommer vanligvis raskere enn overflatepost, det koster også litt mer. Luftpost kan være det eneste alternativet for å sende post til noen destinasjoner, slik som til utlandet. Et brev sendt via luftpost kan kalles et aerogram, luftbrev eller rett og slett luftpostbrev.
Luftpost begynte som ballongpost (fransk ballon monté, «bemannet ballong») sendt med luftballonger som ikke lot seg styre. Sendemåten ble først tatt i bruk under den fransk-prøyssiske krigen 1870–71 da tyske soldater omringet og isolerte Paris i fire måneder og kuttet telegraflinjene ut av byen. En av postballongene som skulle krysse den tyske beleiringen, «La Ville d'Orléans», kom ut av kurs og havnet med to mann i Telemark. Ballongen landet i full vinter 25. november 1870, men alle brev som hadde klart seg, kom fram før jul. Ballongpost har også blitt brukt til å spre propaganda.
Wiesław Ochman
Operasanger
Etter 1999 ble han også virksom som regissør, og satte opp i Opera Śląska i Bytom Mozarts Don Giovanni, Verdis La traviata samt Lehárs Tsarevitsj. For øvrig utgjør oratorisk musikk en egen gren i Ochmans artistiske virksomhet, og han er også virksom som maler. Maleriene hans er blitt vist på mange utstillinger.
Arkitekturåret 1628
Arkitekturåret 1628 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1628.
Wiesław Ochman
Operasanger
Ochman har en svært omfattende diskografi – den største blant polske operasangere. Han har spilt inn mange plater for de betydeligste platekompanier, som EMI, Polydor, Deutsche Grammophon, Decca eller Supraphon.
Liste over motorveier på Island
På Island er det ingen motorveier. Noen hovedveier i byen Reykjavík, og veien Reykjanesbraut, som forbinder sentrum med Keflavík internasjonale lufthavn på Reykjanes rundt 40 km lenger vest, er motorveilignende utbygd. Det betyr at disse veiene er minst firesporig, har fysisk adskilte fartsretninger, og har planfrie kryss. Etter den islandske veitrafikkloven er disse veiene ganske enkelt hovedveier.
Livet har aldri vært rettferdig
Livet har aldri vært rettferdig er et musikkalbum med Vestlandsfanden, utgitt i 1991.
The Tall Ships’ Races
The Tall Ships' Races er en internasjonal seilregatta for store seilskip. Løpene har til hensikt å stimulere til internasjonalt vennskap og seilopplæring for ungdom. Løpene blir arrangert årlig mellom ulike byer i Europa og består av to konkurranseseilaser og en vennskapelig seilas – Cruise in Company. For at skip skal kunne delta må minst halvparten av mannskapet være mellom 15 og 25 år.
Mellom 1973 og 2003 var regattaen kjent som The Cutty Sark Tall Ships' Races, ettersom den var sponset av Berry Brothers and Rudd — som markedsfører Cutty Sark Scotch Whisky som har en avbilding av Cutty Sark som varemerke. Mellom 2003 og 2010 ble seilasen sponset av byen, provinsen og havnen i Antwerpen. Den nåværende sponsoren fra 2010 til 2014 er den polske byen Stettin.
Deltagende skip
Uttrykket «tall ship» ble brukt for å beskrive de deltagende seilskip. Deltakende fartøy er i stor grad bemannet av kadetter eller praktikanter som er under opplæring. Minst 50 prosent av mannskapet må være mellom 15-25 år og uten tidligere seilerfaring. Uttrykket «tall ship» beskriver ikke en bestemt type seilskip, men snarere et enskrogs seilfartøy på minst 9,4 meter (30 fot) som gjennomfører seilopplæring og utdanning under seilaser. Deltakende skip spenner fra små seilbåter til store skværriggere drevet av veldedige organisasjoner, skoler og mariner i mange land.
Regattaen
Det første Tall Ships' Race ble arrangert i 1956. Det var en regatta med 20 av verdens siste gjenværende store seilskip. Regattaen gikk mellom Torbay og Devon i England til Lisboa i Portugal. Skipene deltok i to klasser: under og over 100 tonn. Norske Christian Radich var blant de norske deltagerne, og kom på 2.-plass. Katastrofen skjedde da vinnerskuten «Moyana» fra England sank på veien tilbake til England, heldigvis uten dødsfall.
Ideen til seilasen kom fra London-advokaten Bernhard Morgan, som fikk med seg flere kjente engelske personligheter. De ville arrangere et løp for å markere den endelige slutten for seilskipenes tid, og de ville også at dette løpet skulle fostre gode vennskap og forståelse blant unge mennesker fra ulike land.
Sail Training International
Arrangementet organiseres av Sail Training international (STI), som er en veldedig organisasjon. Formålet er å tilby seilopplæring for ungdom fra forskjellige kulturer, religioner og sosial bakgrunn, for å fremme kulturell utveksling og forbrødring. Ungdommene kan på denne måten lære seg å samarbeide under enkle og strabasiøse forhold og samtidig få utviklet sine personlige erfaringer.
Vertsbyer og besøksbyer/gjestehavner
I sammenheng med denne regattaen skilles det mellom vertsbyer og besøksbyer, også kalt gjestehavner. Status som vertsby får de stedene som regnes som avløpshavn og ankomsthavn i regattaen. Ettersom de færreste vertsbyer har kapasitet til å tilby ankringsplass til alle de deltagende fartøyene, utpekes i tillegg en rekke gjestehavner i tilknytning til hver vertsby.
I 2023 skal regattaen besøke blant annet Fredrikstad og Arendal. Dette er første gang Arendal er vertsby for regattaen. Blant de norske gjestehavnene i 2023 er Langesund.
Johanne Dybwad (alpinist)
Johanne Dybwad (født 22. oktober 1918 i Oslo, død 27. januar 2011) var en norsk alpinist. Hun representerte Idrettslaget Heming.
Johanne var søster til alpinist og skuespiller Stella Dybwad (1920–1975). Deres mor var Stella Boye Semb (1892–1981) som var søster til kirurgen Carl Boye Semb. Deres far var Niels Juell Dybwad (1892–1972) som ledet Nordisk Skibsrederforening 1935–1960, han var sønn av skuespilleren Johanne Dybwad (1867–1950) og forlegger Vilhelm Dybwad (1863–1950). Johanne ble selv i 1939 gift med marineadvokat Peder (Per) Gram (1910–1984) som etterfulgte sin svigerfar som leder av Nordisk Skibsrederforening 1960–1978. Johanne Dybwad brukte navnet Hannemor Gram for å ikke forveksles med sin bestemor.
Michaela McManus
Michaela McManus (født 20. mai 1983 i Warwick i Rhode Island) er en amerikansk skuespillerinne som skildret Lindsey Strauss på TV-serien One Tree Hill og Kim Greylek på Law & Order: Special Victims Unit. Hun spilte også varulven Jules i The Vampire Diaries.
Yara El-Sharkawy
Yara El-Sharkawy (født 11. april 1999) er en egyptisk fekter.
Store Andst
Store Andst er en liten by i Sydjylland med 719 innbyggere (2011). Den ligger i Andst Sogn i Vejen kommune.
Store Andst vokste opp rundt Andst kirke, som ligger høyt midt i byen. Mot vest avgrenses byen av skrentene mot Gamst. En utløper av engarealet går gjennom byen og skiller den klart i en nordlig og sørlig halvdel. Byen hører til Region Syddanmark og ligger mellom Vejen og Lunderskov.
Store Andst har sin egen lokalavis, kalt Andst Avisen. Den har eksistert siden 2003.
Historie
Landskapet rundt Store Andst ble skapt under siste istid. Gjennom årtusener har isen beveger seg frem og tilbake, som følge av varme og kalde perioder. Under isen skjedde det avleiringer av stein og jordmorene. Slik ble Lyngbakken skapt. Flod av smeltevann har skapt en tunneldal hvor bekken Andst går.
I perioden 1841–1896 hørte Andst ikke til Vejen kommune, men var en egen kommune med Gesten. Kommunen ble kalt Andst-Gesten kommune.
I 1896 ble den hetende Andst kommune og i 1970 ble den en del av Vejen kommune.
Digidesign
Digidesign er et amerikansk selskap stiftet i 1984, kjent for å produsere musikkproduksjonssystemet Pro Tools. Selskapet ble kjøpt opp av Avid Technology, Inc i 1994. Avid lager også produkter for produksjon av film, video og fjernsyn.
Digidesign har produsert noen av markedets mest populære musikk-innspillingslydkort, både for hjemmestudio og high-end studiobruk.
I 2010 ble Digidesign navnet faset ut og videreutvikling av tidliger Digidesign produkter vil fremover bære navnet AVID.
Palt
Palt er en nord-svensk rett av mel og rå potet, enten malt eller finrevet, rullet til faste baller, og minner om den norske retten raspeball (kumle, kompe, etc). Palt hører til den svenske husmannskosten.
Palt fylles gjerne med flesk, men spises også uten. I tillegg til fyllet serveres de ofte med flesk ved siden av. Den tradisjonelle varianten er palt med stekt flesk og løk, og tyttebærsyltetøy.
Mange svensker foretrekker å drikke kald melk til palt.
Bora Vang
Bora Vang (født 9. april 1987) er en tyrkisk bordtennisspiller. Han representerte landet sitt under Sommer-OL 2012 i London, der han ble utslått i tredje runde.
Munkeby kloster
Munkeby kloster var et cistercienserkloster i Frol. Stedet ligger mellom Levanger og Okkenhaug i Levanger kommune. Klosteret ble trolig grunnlagt av cistercienserne i likhet med Hovedøya kloster i Oslo og Lyse kloster i Bergen. Klosteret ble trolig oppført av engelske munker i siste halvdel av 1100-tallet og tatt i bruk før 1180. Klosteret ble trolig nedlagt allerede på 1200-tallet, eller aktiviteten har vært redusert i forbindelse med oppføringen av klosteret på Tautra. Tautra kloster ble innviet i mars 1207.
I et brev datert 23. desember 1475 sendte den romerske pave Sixtus IV et brev til abbed Stephanus de Trugge i Nidaros. Brevet var et svar på en anmodning fra Stephanus om å få midler til å gjenreise klosteret. Det ble imidlertid aldri noen vedvarende drift etter dette.
De synlige ruinene omfatter i dag kun kirkebygningen. Innvendige mål på kirkeruinen er ca. 30 x 7 meter, mens kapellarmene er ca. 23 meter brede. Kirkebygningen tjente som sognekirke frem til 1589. I likhet med en rekke andre klostre og historiske bygninger ble også Okkenhaug benyttet som steinbrudd.
Ruinene har vært i Fortidsminneforeningens eie siden 1967. Det ble i 2000 gjort prøveutgraving på stedet uten særlige spor etter kulturminner.
Fortidsminneforeningen gav i 2008 Inger Alstad en hedersnål for sin mangeårige innsats som tilsynshaver og guide på Munkeby. Ruinene er tilgjengelig for publikum hele året. Det går også en ny kultursti ned langs elva fra klosteret.
Stedets historie og synlige spor i dag
Enkelte historikere har søkt å identifisere kirken på Munkby med en St. Brettivas kirke i Skogn som er nevnt to ganger i dokumenter fra middelalderen, første gang i 1488 i forbindelse med et gårdssalg (Myklenboor). De hevder at klosteret ble lokalisert til valfartsstedet for denne mystiske lokale helgenen, at det trolig sto en kirke på stedet og at denne med jordeiendommer ble gitt til klosteret ved etableringen.
Det hersker imidlertid ulike syn på om sancte Bretteue kirke i Skogn er identisk med klosterkirken på Munkby. Ifølge cistercienserordenens regler skulle alle klosterkirker vies til St. Maria. Derfor mener mange forskere at den omtalte St. Brettivas kirke må være en annen enn klosterkirken på Munkeby.
Selv om ikke ruinen har blitt gjenstand for systematiske arkeologiske undersøkelser, er det i løpet av de siste 100 år gjennomført flere opprydnings- og bevaringstiltak. De mest omfattende ble gjennomført i årene 1906-10 av arkitekten Nils Rygjord. Han grov ut golvet inne i kirken samt et smalt felt på yttersiden av murene. Det ble avdekket et brannlag som inneholdt enkelte mindre metallgjenstander og noen bearbeidede steiner.
Sommeren 2005 ble det gjennomført en mindre arkeologisk utgravning ved kirkeruinen. Målet var å lokalisere eventuelle spor etter klosterbygninger på flaten sør for kirkeruinen. Det ble ikke funnet sikre bygningsspor, men man kom over en nedgraving fylt med stein, og inne i kirkens kor ble det funnet et steinsatt stolpehull. Dessuten ble det funnet jernnagler, slagg, metallbiter, tegl- og keramikkfragmenter. Keramikken synes å stamme fra Tyskland og England og er trolig produsert på 12-1300-tallet. Selv om teorien om et klosteranlegg sør for kirken verken ble bekreftet eller avkreftet ved gravingen 2005, har den gitt grunnlag for nye spørsmålsstillinger. Blant spørsmålene som nå kan reises, er tidspunktet for avviklingen av klosteret, da en del funn som ble gjort kan dateres til 1300-tallet.
Naturforhold og størrelse
Mellom Munkebygårdene og Munkrøstad har Levangerelva engang for lenge siden brutt gjennom en mektig breavsetning og lagt igjen elveavsetninger langs løpet. Klosteret har ligget på en lav elveterrasse med «ryggen mot» den bratte skrenten som er dannet ved elvas gjennombrudd av morenen. Mot SV-NV er elvesletta oppdyrket og på N og NØ siden slynger Levangerelva seg med frodig løvskog langs breddene. Selv i dag er det noe bortgjemt og avsides over stedet på tross av at man befinner seg midt i den frodige Frolbygda. I middelalderen kan stedet tilsynelatende ha vært enda mer bortgjemt – omgitt av beiteland, skog og sumpige enger. Men det går en gammel veiled nord og sørfra som passerer elva et par hundre meter øst for klosteret. En veilei som knyttes til den gamle "tjodveien"og pilegrimsveien mellom Stiklestad, Stjørdal og gamle Nidaros, og som tidl. kapellan Ståle Vansvik i Verdal (nå sogneprest på Fosen) og historiker Roy Vega satte fokus på i 1989-1990.
Det sikrede/fredede arealet utgjør ca. 11 300 m2 og omfatter selve elveterrassen med kirkeruinen og litt av skråningen bakenfor. I tillegg kommer parkeringsplassen.
Nye Munkeby kloster
I 2007 besluttet abbeden Oliver Quenardel i hovedhuset i ''Abbaye Notre-Dame de Cîteaux at et nytt cistersienserkloster skulle opprettes på Munkeby. To franske prester kom som pionérmunker våren 2007, Père Joël Regnard og Père Jean-Claude. Klosteret blir bygget på en høyde 1,5 kilometer fra middelalderruinen. Høsten 2009 var gjestehuset ferdig og fire brødre flyttet inn. Etter planene gjenstår et kapell og selve klosteret for i alt 12-15 munker. Det er det første nye klosteret cistercienserne fra Citeaux åpnet på 500 år.
Ved siden av nye Munkeby kloster er ordenen i dag 2007 representert i Norge med munkeklosteret Fjordenes Dronning i Storfjord nær Stamsund i Lofoten, samt nonneklosteret Tautra (trappister) i Trondheimsfjorden og en trappistkommunitet på Hovin i Telemark.